armvectores/hy_wikipedia_2023 huggingface dataset:
Զինայի զբոսանքը

«Զինայի զբոսանքը», 2004 թվականին նկարված ռուսական մուլտֆիլմ, որն ստեղծել է ռեժիսոր Նատալյա Մելգինան՝ Զինաիդա Գիպիուսի «Աղջկա երգը» բանաստեղծության հիման վրա։
Մտնում է «Շառ» դպրոց-ստուդիայի 2004 թվականի «Կախարդական լապտեր» ալմանախի մեջ։ Պրեմիերան տեղի է ունեցել ԱՖԲՌՖ (Открытый Российский фестиваль анимационного кино) Սուզդալ—2005-ում։


== Սյուժե ==
Պատուհանից այն կողմ պայծառ արև էր ու ճերմակ-ճերմակ ձյուն։ Երեխաները սահում էին սահնակներով և պատրաստում էին ձնեմարդ։ Աղջիկը ցանկանում էր զբոսնել, իսկ իր դայակը երկար պատրաստվում էր և շատ տաք հագցնում աղջկան։ Պատուհանի դիմաց գիմնազիստ Վանյան գիրք էր կարդում ու չէր ցանկանում որևէ տեղ գնալ, նրան հագցնում են և ուղարկում զբոսնելու։ Եվ նա անորոշությունից կանգնում է բարձր ձյունապատ լեռան գագաթին, պահելով սահնակները մեջքի հետևում։ Դայակը նստում է նստարանին և աղջկան կանգնեցնում կողքին։ Բաց չթողնելով պահը աղջիկը արագ վազում է դեպի գիմնազիստը, հրում է սահնակներն ու թռչում նրանց վրա։ Տղան ընկնում է սահնակի վրա և նրանք երկուսով գլորվում են սարն ի վար։
Աղջիկը երանության գրկում էր, նրան թվում էր, թե սահնակը թռչում է։ Իսկ դայակը փորձում է դուրս պրծնել ձյան միջից։


== Ստեղծողներ ==
Ռեժիսոր՝ Նատալյա Մալգինա
Սցենարի հեղինակներ՝ Նատալյա Մալգինա, Նատալյա Բերեզովայա
Նկարիչ բեմադրող՝ Իգոր Օլեյնիկով
Ռեժիսորի օգնական՝ Լարիսա Լոբաչյով
Երգի հեղինակ և կատարող՝ Ալեքսանդր Պինեգին
Վերահնչյունավորում՝ Միխայիլ Սամոյլով 
Անիմատորներ. Նատալյա Դրոժժա, Դմիտրի Կուպրիյանով, Յանա Դրոնինա, Տատյանա Պոդգորսկայա, Եկատերինա Զախարչենկո
Համակարգչային խումբ. Վլադ Ախտիրսկի, Անդրեյ Սիցին, Վլադիմիր Սոլոդովնիկով, Պավել Պիուն, Ելենա Նենեստևա, Պոլինա Գրիշինա
Ձայնային ռեժիսոր՝ Անդրեյ Զինին
Գեղարվեստական ղեկավար՝ Իվան Մաքսիմո
Տնօրեն՝ Վալենտինա Կուլեշովա
Պրոդյուսեր՝ Սերգեյ Միրզաև։


== Պարգևներ ==
«Մանկության ծիածան» («Радуга детства») հայրենական անիմացիայի առաջին մանկական փառատոն. մանկական մասնագիտական հանձնաժողովը, ռեժիսոր Նատալյա Մալգինայի «Զինայի զբոսանքը» մուլտֆիլմը ճանաչել է հեղինակային ամենավառ մուլտֆիլմը։ Հանդիսատեսի համակրանք մրցանակը տրվել է դարձյալ «Զինայի զբոսանքը» մուլտֆիլմին։


== Ծանոթագրություններ ==
Մերաբ Աբրամիշվիլի

Մերաբ Աբրամիշվիլի (վրաց.՝ მერაბ აბრამიშვილი) 1957, մարտի 16 - 2006, հունիսի 22), վրացի նկարիչ։ Նրա ստեղծագործությունների վրա մեծ է միջնադարյան արվեստի և եվրոպական նեո-էքսպրեսիոնիզմի ազդեցությունը։


== Կենսագրություն ==
Մերաբ Աբրամիշվիլին ծնվել է Թբիլիսիում։ 1981 թվականին ավարտել է Թբիլիսիի գեղարվեստի ակադեմիան։ Նրա վրա մեծ ազդեցություն են թողել միջնադարյան վրացական ֆրեսկոները, որոնց ծանոթացել է հոր՝ Վրաստանի արվեստների պետական թանգարանի միջնադարյան արվեստի փորձագետ Գուրամ Աբրամիշվիլու միջոցով։ Տպավորված Աթենի Սիոն եկեղեցու ֆրեսկոներով՝ արվեստագետը որդեգրել է գիպսային տեխնիկան։ Իր յուրօրինակ լեզվական և գեղագիտական տեսլականով նա դարձավ Վրաստանի առաջատար արվեստագետներից մեկը, որը չպարփակվեց խորհրդային կլիշեներով։ Հետխորհրդային անկայուն ժամանակահատվածում Աբրամիշվիլին տարված էր առեղծվածային պատկերներ ստեղծելով։
Նրա ստեղծագործությունները ցուցադրվել են Վրաստանում և արտերկրում։ Գործերից գտնվում են Վրաստանի արվեստի թանգարանում, Թբիլիսիի ազգային պատկերասրահում, Քյոլնի Լյուդվիգ թանգարանում և Ֆինլանդիայի, ԱՄՆ-ի մասնավոր հավաքածուներում։


== Պատկերասրահ ==

		
		
		


== Ծանոթագրություններ ==
Ֆրանկու դա Ռոշայի գավառ

Ֆրանկու դա Ռոշայ (պորտ.՝ Microrregião de Franco da Rocha), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 465 408 մարդ 2005 թվականի տվյալով։ Զբաղեցված տարածքը 600,469  կմ²։ Բնակչության խտությունը 775,1  մարդ/կմ²։


== Վիճակագրություն ==
Համախառն ներքին արտադրանքը կազմել է 2 265 038 916,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 340,84 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,775։


== Գավառի կազմ ==
Գավառի կազմի մեջ են մտնում հետևյալ համայնքները.

Կայերաս
Ֆրանկու դա Ռոշա
Ֆրանսիսկու Մորատու
Իգոր Օխլուպին

Իգոր Լեոնիդովիչ Օխլուպին (սեպտեմբերի 17, 1938(1938-09-17), ԽՍՀՄ - հունիսի 9, 2018(2018-06-09), Մոսկվա, Ռուսաստան), ռուսական կինոյի և թատրոնի դերասան։ ՌԽՖՍՀ ժողովրդական արտիստ (1988)։


== Կենսագրություն ==
Իգոր Օխլուպինը ծնվել է 1938 թվականի սեպտեմբերի 17-ին Սվերդլովսկի պատվավոր քաղաքացի Լեոնիդ Օխլուպինի ընտանիքում։ 1960 թվականին ավարտել է Բ․ Շչուկինի անվան բարձրագույն թատերական ուսումնարանը (Վերա Լվովայի դասարան) և նույն թվականին աշխատանքի անցել Վ․ Մայակովսկու անվան թատրոնում, որն այդ ժամանակ ղեկավարում էր Նիկոլայ Օխլոպկովը։ Առաջին անգամ խաղացել է հեռուստաներկայացման մեջ՝ Նիկոլայ Պոգոդինի «Սաթե մանյակ» պիեսի հիման վրա բեմադրված հեռուստաներկայացման մեջ, որտեղ սկսնակ դերասանը խաղացել է Յուլյա Բորիսովայի հետ․ թատրոնում տարիներ շարունակ Օխլուպինը խաղացել է ոչ մեծ դերեր, հաճախ անխոս, հիմնականում նախաբաններում և հին ներկայացումներում։ Այդուհանդերձ, նույնիսկ ոչ մեծ դերեր խաղալիս հանդիսատեսը հիշում էր, իսկ քննադատները նշում երիտասարդ դերասանին։ Առաջին մեծ դերը Իգոր Օխլուպինը ստացել է 1966 թվականին՝ Սոփոկլեսի ողբերգության հիման վրա բեմադրված «Էդիպուս արքա» ներկայացման մեջ․ նրա մարմնավորած Էդիպուսը դարձավ հաջողություն չունեցած ներկայացման գլխավոր արժեքը։
1967 թվականին Մայակովսկու անվան թատրոնի գեղարվեստական ղեկավար է նշանակվում Անդրեյ Գոնչարովը և շատ շուտով Օխլուպինը դառնում է թատրոնի առաջատար դերասաններից մեկը։ Երիտասարդ Օխլուպինի լավագույն դերերից են Մորոզկոն՝ Մարկ Զախարովի «Ջախջախում» (1969) ներկայացման մեջ, որը դարձավ այդ ժամանակվա մոսկովյան ամենահայտնի ներկայացումներից մեկը։
Ինչպես նշել է քննադատ Նինա Վելեխովան․ «Անբասիր կերպով բնահատուկ դերասան Իգոր Օխլուպինը սիրում է նրանց, ում մարմնավորում է և կարողանում է հանդիսատեսին տրամադրել դեպի նրանց»։ Նրա լավագույն դերակատարումներից են Սերգեյ Սերյոգինը Ալեքսեյ Արբուզովի «Իրկուստսկյան պատմություն»-ում, Երաստ Գրոմիլովը Ալեքսանդր Օստրովսկու «Տաղանդներ և երկրպագուներ»-ում, Տրիգորինը Չեխովի «Ճայ»-ում, իսկ ավելի ուշ դերերից՝ Ֆրոլ Ֆեդուլիչ Պրիբիտկովը «Դարի զոհը» և Ալեքսեյ Արբուզովի «Հնաոճ կատակերգություն» ներկայացումների մեջ։
Մահացել է 2018 թվականի հունիսի 9-ին հիվանդանոցում՝ ոչ երկարատև հիվանդությունից հետո։


== Ընտանիք ==
Իգոր Օխլուպինն ամուսնացած էր դերասանուհի Նատալյա Վիլկինայի հետ։ Դուստրը՝ Ալյոնա Օխլուպինան, Փոքր թատրոնի դերասանուհիներից է։


== Մրցանակներ և պարգևներ ==
ՌԽՖՍՀ վաստակավոր արտիստ (1971)
ՌԽՖՍՀ ժողովրդական արտիստ (1988)
Բարեկամության շքանշան (փետրվարի 3, 1998)՝ թատերական արվեստի զարգացման գործում ունեցած մեծ ներդրման համար


== Ստեղծագործական կյանք ==


=== Թատերական աշխատանքներ ===
Վ․ Մայակովսկու անվան թատրոն

Թատերական ընկերակցություն 814


=== Աշխատանքներ հեռուստատեսությունում ===


=== Ֆիլմագրություն ===


== Ծանոթագրություններ ==
Օդրի Ազուլե

Օդրի Ազուլե (ֆր.՝ Audrey Azoulay; օգոստոսի 4, 1972(1972-08-04)[…], La Celle-Saint-Cloud), ֆրանսիացի քաղաքական և պետական գործիչ։ 2017 թվականի հոկտեմբերի 13-ին ընտրվել է ՅՈՒՆԵՍԿՕ-ի գլխավոր տնօրեն։ 2016- 2017 թվականներին եղել է Ֆրանսիայի մշակույթի և հաղորդակցության նախարար։


== Կենսագրություն ==
Օդրի Ազուլեն ծնվել է 1972 թվականի օգոստոսի 4-ին Փարիզում՝ մարոկկացի հրեաների ընտանիքում։ Նրա հայրը՝ Անդրե Ազուլայը, եղել է Մարոկկոյի թագավոր Հասան II-ի խորհրդականը։ Դպրոցական տարիքում ամառային արձակուրդները անց է կացրել թագավորական պալատում։ Ստացել է գիտությունների մագիստրոսի կոչում Փարիզ Դոֆին համալսարանում, ինչպես նաև գործարար վարչարարության մագիստրոսի աստիճան՝ Լանքասթերի համալսարանում։ Ավարտել է նաև Փարիզի քաղաքական հետազոտությունների ինստիտուտը և Վարչարարության ազգային դպրոցը։
2000 թվականին ավարտելով Վարչարարության ազգային դպրոցը՝ աշխատանքի է անցել Իլ դը Ֆրանս երկրամասի հաշվեքննիչ պալատում, ինչպես նաև անդամակցել է պետական ծառայությունների գների և էֆֆեկտիվության վերահսկման կոմիտեում։ 2006 թվականին աշխատանքի է անցել Կինոյի և անիմացիայի ազգային կենտրոնում, որտեղ գլխավորել է տեսաձայնագրման միջոցների բաժինը։ 2014 թվականին նշանակվել է նախագահ Ֆրանսուա Օլանդի խորհրդական, որտեղ, հիմնականում, զբաղվել է կինոյի և տեսաձայնագրման միջոցների շուկայի խնդիրներով։ Նրա պարտականությունների ցանկում եղել է եվրոպական շուկայում ֆրանսիական ֆիլմերի պաշտպանությունը, քանի որ շուկայում հայտնվել էր Netflix ընկերությունը։
2016 թվականի փետրվարի 12-ին նշանակվել է Ֆրանսիայի մշակույթի նախարար՝ Մանուել Վալս երկրորդ կառավարությունում։
2016 թվականի դեկտեմբերի 6-ին հրավիրվել է Բեռնար Կազնյովի կառավարություն, որտե զբաղեցրել է մշակույթի և հաղորդակցության նախարարի պաշտոնը։
2017 թվականի մայիսի 17-ին Էդուար Ֆիլիպի կառավարությունում մշակույթի նախարարի պաշտոնը բաժին է ընկել Ֆրանսուա Նիսսենին, իսկ Ազուլայը չի ընդգրկվել կառավարության կազմում։
2017 թվականի հոկտեմբերի 13-ին ընտրվել է ՅՈՒՆԵՍԿՕ-ի գլխավոր տնօրեն։ Նա իր պաշտոնավարումը կսկսի 2017 թվականի նոյեմբեր ամսից։


== Ծանոթագրություններ ==


== Արտաքին հղումներ ==
Audrey Azoulay’s website as Candidate for Director-General for UNESCO Archived 2017-08-27 at the Wayback Machine.
Աքսոնոմետրիա

Աքսոնոմետրիա (հին հունարեն՝ a£ayv), տարածական մարմինները հարթության վրա զուգահեռ պրոյեկտմամբ պատկերելու եղանակ, երբ մարմնի հետ մեկտեղ հարթության վրա պրոյեկտվում է նաև կոորդինատական համակարգը, որին վերագրված է մարմինը։ Ավելի հաճախ օգտագործվում է այնպիսի աքսոնոմետրիա, որի դեպքում հավասարաչափ փոխվում են կոորդինատական բոլոր հատվածները կամ կոորդինատական երկու հատված։ Մարմնի աքսոնոմետրական պատկերումը հնարավորություն է տալիս լրիվությամբ որոշելու դրա ձևն ու դիրքը կոորդինատական համակարգի նկատմամբ։


== Ստանդարտացված աքսոնոմետրիայի նախագծում ==

Ուղղանկյուն նույնաչափական նախագծում,
Ճակատային նույնաչափական նախագծում,
Հորիզոնական նույնաչափական նախագծում,


== Տես նաև ==
Պրոյեկցիա


== Ծանոթագրություններ ==


== Արտաքին հղումներ ==
Ուսուցանող ֆիլմ https://www.youtube.com/watch?v=BhIrKSMlPzE
Մեգիդո

Մեգիդո (եբրայերեն՝ מגידו‎, արաբ․՝ مجیدو‎‎, հունարեն՝ Ἁρμαγεδών, Արմագեդոն),  բլուր Իսրայելի հովտի արևմտյան մասում, Իսրայելի տարածքում, ներկայիս նույնանուն բնակավայրի մոտ։ Հայտնի է հիմնականում հունարեն Արմագեդոն բառի շնորհիվ (հին հունարեն՝ Ἁρμαγεδών), որը har Megiddo բառակապակցության եբրայերեն գրադարձությունն է (եբրայերեն՝ הַר מְגִדּוֹ‎, բառացիորեն՝ Մեգիդո լեռ)։
Հնում Մեգիդոն կարևոր քաղաք-պետություն էր։ Պեղումները 26 մշակութային շերտ ունեն, ինչը ենթադրում է, որ բնակավայրը այստեղ գոյություն ուներ շատ երկար ժամանակ։ Մեգիդոն տեղակայված է Կարմել լեռնաշղթայի ռազմավարական կարևոր նշանակության անցուղու մոտակայքում։ Այն պետության կողմից պահպանվում է որպես ազգային պարկ։


== Պատմություն ==

Բլուրը կազմված է մոտ 60 մ բարձրություն ունեցող հին բնակավայրերի 26 շերտերից։ Հին ժամանակներում այս տեղը զբաղեցնում էր կարևոր ռազմավարական դիրք։ Առևտրային հիգլխավոր ուղիները և ռազմական երթուղիները անցնում էին Մեգիդոյի միջով։
Մեգիդոյում մարդկության կեցության առաջին հետքերը թվագրվում են մ.թ.ա. 4-րդ հազարամյակում։ Մ.թ.ա. 3-րդ հազարամյակում այս վայրում արդեն կար հսկայական պարիսպ ունեցող քաղաք, որը եգիպտական ​​ռազմաքաղաքական ամենակարևոր կենտրոնն էր Քանանում։
Հին Կտակարանի համաձայն՝ հենց այս հովտում Աստված հրաշքով փրկեց Իսրայելը քանանցիների թագավոր Հավինից (Դատ. 4), առավել հայտնի որպես Ասորի թագավոր, որը նվաճվեց Իսրայել ցեղի առաջնորդ Հիսուս Նավինի կողմից (ՀսՆ. 12։19)։ Քիսոն գետի (Քիշոն) ափին Բաալի քրմերը մահապատժի են ենթարկվել Եղիա մարգարեի աչքի առաջ։ Այստեղ փարավոն Նեխո II-ի ձեռքով ընկավ Հովսիա թագավորը։


== Ճակատամարտ Մեգիդոյի մոտ ==
Մ. թ. ա. 15-րդ դարում այստեղ եգիպտական փարավոն Թութմոս III-ը կռվում էր Քանանի թագավորների դեմ։
Մ.թ.ա. 7-րդ դարում այստեղ փարավոն Նեխո II-ը ջախջախեց Յհրեաների թագավոր Հովսիային։
1799 թվականին Նապոլեոնը ջախջախեց Օսմանյան կայսրության զորքերին։
1918 թվականին անգլիական գեներալ Էդմունդ Ալենբին ջախջախեց Օսմանյան կայսրության զորքերին։


== Հնագիտություն ==
Բլրի հնագիտական ​​հետազոտությունները սկսվել են 1903 թվականին Գոթլիբ Շումախերի կողմից (Գերմանիա)։ 1920 թվականների պեղումները ցուցադրվում են Երուսաղեմի Ռոքֆելերի թանգարանում։ Առավել հետաքրքիր գտածոների թվին են վերաբերում Երկաթե դարի հսկայական ախոռների և մի քանի շինությունների հետքեր։
2005 թվականին հայտարարվեց Մեգիդոյի շրջակայքում Սուրբ Երկրի ամենահին եկեղեցու մնացորդների (3-րդ դարի վերջ կամ 4-րդ դարի սկիզբ) հայտնաբերման մասին։ Նույն թվականին Հացոր և Բեր Շեվա բլուրների հետ միասին Մեգիդո բլուրը հայտարարվեց ՅՈՒՆԵՍԿՕ-ի Համաշխարհային ժառանգության հուշարձան։
2013 թվականի ամռանը հնագետ Յոտամ Տեպպերի արշավախմբի կողմից Մեգիդոյի մոտակայքում հայտնաբերվեցին գտածոներ, որոնք ցույց էին տալիս, որ անցյալում այստեղ եղել է Երկաթ մականունով լեգենդար VI հռոմեական լեգեոնը (լատ.՝ Legio VI Ferrata)։


== Ծանոթագրություններ ==


== Արտաքին հղումներ ==
Мегиддо и Мегиддон в Библейской энциклопедии архимандрита Никифора
Мегиддо в Еврейской энциклопедии Брокгауза и Ефрона
Национальный парк Тель-Мегидо Archived 2013-06-30 at the Wayback Machine.
Սան Ջերմանո Կիզոնե

Սան Ջերմանո Կիզոնե (իտալերեն՝ San Germano Chisone)՝ կոմունա Իտալիայում՝ Պիեմոնտ մարզի Թուրինի գավառում։ Բնակչությունը ՝ 1.842 մարդ (2008 թվականի տվյալներով), բնակչության խտությունը՝ 123 մարդ./կմ²։ Տարածքը ՝ 15 կմ²։ Փոստային ինդեքսը՝ 10065 ։ Հեռախոսային կոդը ՝ 0121։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք։ http://www.comune.sangermanochisone.to.it/


== Արտաքին հղումներ ==
Բնակչության թվի պաշտոնական կայք (իտալ.)
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աբեթասունկ թեփուկավոր

Աբեթասունկ թեփուկավոր, (լատ.՝ Polyporus squamosus) աբեթասնկայինների (լատ.՝ Polyporaceae) ընտանիքի ներկայացուցիչ։ Աճում է բոլոր մարզերի սաղարթավոր անտառների բների կամ փտած կոճղերի վրա՝ կղմինդրաձև դասավորված մեծ խմբերով (450-2200 մ բարձրություններում)։ Գլխարկի տրամագիծը 5-50 սմ, հաստությունը 0.5-10 սմ է, կիսակլոր է, կողքային, բաց դեղնավուն, մակերեսը՝ չոր՝ ծածկված գորշ, օղակաձև դասավորված թեփուկներով, եզրերը՝ բարակ, երբեմն՝ ներս ոլորված։ Ոտիկը գլխարկի գույնի է, հիմքում՝ սևացած գլանաձև, հաստ, կարճ։ Խողովակների շերտն սկզբում սպիտակ է, ապա՝ դեղնավուն։ Պտղամիսն ամուր է, սպիտակ, հաճելի համով և հոտով։ Ուտելի է, օգտագործվում են միայն երիտասարդ պտղամարմինները՝ թարմ և չորացած։ Գերիշխող մասը բնափայտը քայքայող սնկեր են, կան նաև բուժական նշանակություն ունեցող տեսակներ։
Աստրիդ Զիդովեր

Աստրիդ Զիդովեր (անգլ.՝ Astrid Zydower, օգոստոսի 4, 1930(1930-08-04), Գերմանիա - մայիսի 27, 2005(2005-05-27), Kentish Town, Քամդեն, Մեծ Լոնդոն), բրիտանացի քանդակագործ։


== Կենսագրություն ==
Աստրիդ Զիդովերը ծնվել է 1930 թվականին Գալիցիա շրջանի մի փոքրիկ գյուղում, որն այդ ժամանակ գտնվում էր Գերմանիայի սահմաններում։ Որպես հրեա ընտանիք՝ Զիդովերները նացիստական իշխանության օրոք եղել են խտրականության և ճնշման ներքո, և 1939 թվականին Զիդովերների երեք երեխաները տարհանվել են Բրիտանիա վերջին Kindransransport գնացքով` նախքան Երկրորդ համաշխարհային պատերազմը սկսվելը։ Հոլոքոստի ընթացքում Զիդովերների ծնողները տեղահանվեցին, այնուհետև սպանվեցին Օսվենցիմ համակենտրոնացման ճամբարում։
Անգլիայում Զիդովերների երեխաներն անցել են Շեֆիլդում բնակվող քվակեր Ֆրիմանների խնամակալության ներքո։ Սկզբնական շրջանում, անգլերեն չխոսելու պատճառով, Աստրիդը դպրոցում դժվարություններ ուներ, սակայն ակնհայտ էր նրա նկարչական տաղանդը և նա ուսումը շարունակեց Շելֆիլդի արվեստի դպրոցում, որտեղից Արվեստի արքայական քոլեջում սովորելու կրթաթոշակ ստացավ։ Այնտեղ Աստրիդին դասավանդել են Լեոն Անդերվուդը և Ջոն Սքիպինգը, և Աստրիդի մոտ զարգացել են քանդակագործի ունակությունները։

1960-ական թվականներին Զիդովերը դասավանդել է Լոնդոնի հյուսիսում գտնվող Հորնսի արվեստի դպրոցում և ստացել մի շարք մեծամասշտաբ քանդակագործության պատվերներ։ 1964 թվականին, Ուիլյամ Շեքսպիրի ծննդյան 400-ամյակի կապակցությամբ Կանադայի Օնտարիո նահանգի Ստրատֆորդ քաղաքում ստեղծել է իրական չափերի ֆիգուրների շարք։ Զիդովերի աշխատանքները ներկայացվել են Մոնրեալի Էքսպո '67 համաշխարհային տոնավաճառում, այնուհետև Օսակայի Էքսպո '70-ում։

Զիդովերի Հորնսի արվեստի դպրոցի աշակերտներից է եղել Շիրլի Էն Շեփարդը, Ռոլինգ Սթոունզ խմբի թմբկահար Չարլի Ուոթսի կինը, և Զիդովերը մի շարք պատվերներ է ստացել Ուոթսից և խմբի այլ անդամներից։ Ուոթսի համար նա ստեղծել է Ոդիսևսի կիսանդրին, Միք Ջագերի համար՝ Ակտեոնի գլուխը։ Սուրբ Պողոսի տաճարի համար քանդակել է Սուրբ ծննդյան տեսարան, որը ցուցադրվել է ամեն տարի Սուրբ ծննդին, նախքան Լինքոլնի տաճար տեղափոխելը։ Թել Ավիվի հրեական սփյուռքի թանգարանի համար Զիդովերը ստեղծել է տաս տղամարդկանց խմբաքանդակ` մինյան, որոնք պատրաստվում են մտնել աղոթասրահ։ 1970 թվականին պատվեր է ստացել ստեղծելու Ռամբեր բալետի հիմնադիր Մարի Ռամբերի բրոնզե կիսանդրին, որի արդյունքում մտերմացել է Ռամբերի և Նյու Յորք Սիթի բալետի այլ արտիստների հետ։ 1984 թվականին Յորքշիրի Հարվուդ հաուզի կենտրոնական տաղավարի շատրվանի համար Զիդովերը ստեղծել է 9 ոտնաչափ բարձրությամբ Օրփեոսի՝ ընձառյուծն ուսերին բրոնզե արձանը։ Հետագա կյանքի ընթացքում Զիդովերը զբաղվել է փորագրությամբ՝ հիմնականում ստեղծելով հունական դիցաբանության կերպարներ։
Զիդովերի աշխատանքները գտնվում են Վիկտորիայի և Ալբերտի թանգարանում և Լոնդոնի դիմանկարների ազգային պատկերասրահում։
1968 թվականին Զիդովերն արժանացել է Բրիտանական կայսրության շքանշանի։ Երկար տարիներ ապրել է Քենթիշ քաղաքի մի մեծ տան մեջ, որը եղել է նաև նրա ստուդիան։ Մահացել է 2005 թվականին։


== Ծանոթագրություններ ==


== Գրականություն ==
Astrid Zydower Her Life & Works by Peter Amsden, (ASAT Productions, 2009)


== Արտաքին հղումներ ==
Image of Zydower in the National Portrait Gallery collection
Կարակոլ (Ուրսուլի վտակ)

Անվան այլ կիրառումների համար տե՛ս՝ Կարակոլ (այլ կիրառումներ)Կարակոլ  (ռուս.՝ Каракол ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուրսուլ գետի աջ ափից 50 կմ հեռավորության վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Բյա և Կատուն, գետի գետային ավազանը Օբ, մինչև թափվելը Իրտիշ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝.

Ջրային օբյեկտի կոդը հանրային գրանցմամբ — 13010100312115100006275
Կոդը ըստ հիդրոլոգիական հետազոտության (ՌԴ) — 115100627
Ավազանի կոդը — 13.01.01.003
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռյոթենբախ (Ալգոյ)

Անվան այլ կիրառումների համար տե՛ս՝ Ռյոթենբախ (այլ կիրառումներ)Ռյոթենբախ  (գերմ.՝ Opfenbach), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լինդաու շրջանում։ Բնակչությունը կազմում է 1694 մարդ, տարածքը՝ 14,96 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 7 76 124։


== Ծանոթագրություններ ==


== Արտաքին հղումներ ==
Պաշտոնական էջ
Էդվարդ Ֆերրարս

Էդվարդ Ֆերրարս (անգլ.՝ Edward Ferrars), Ջեյն Օսթինի «Զգացմունք և բանականություն» վեպի գրական հերոսներից։ Նա Ֆաննի Դաշվուդի ավագ եղբայրն է, ով հարաբերությունների մեջ է մտնում Էլինոր Դաշվուդի հետ։
Վեպի սկզբում հերոսը բնութագրված է այսպես․ «Էդվարդ Ֆերրարսը գեղեցիկ չէր, բայց նրա բնավորությոան գծերը նրան դարձնում էին հաճելի մարդ։ Նա չափից դուրս ամաչկոտ էր իրեն գնահատելու համար, բայց երբ նա հաղթահարում է իր բնական ամաչկոտությունը, նրա պահվածքը ցույց է տալիս բաց և բարի սիրտը։ Նա ուներ լավ հասկացողություն, իսկ լավ կրթության շնորհիվ այն միայն բարելավվել էր։ Բայց նա երբեք չի կատարել իր մոր կամ քրոջ քմահաճությունները, ովքեր ուզում էին նրան տեսնել այնպես ինչպես իրենց էր հարմար»։
Նրա բնավորության մեջ կար ավելի շատ հավատարմություն, քան Մերիան Դաշվուդի և Ջոն Ուիլըբիի սիրային հարաբերությունների մեջ։ Չնայած նրա բանականությանը, որի շնորհիվ էլ գրավում է Էլինորին, նա կարողանում է կապվել մարդկանց հետ և նրանց հետ ձևավոևել ամուր ընկերական կամ սիրային հարաբերություններ։ Նրա հավատարմության օրինակը ցուցադրվում է այն ժամանակ, երբ նա խորտակելով իր և Էլինորի երջանկությունը չի դրժում այն խոստումը, որը տվել էր մեկ այլ աղջկա, երբ երիտասարդ էր։ Նա և Մերիանի ապագա ամուսին գեներալ Բրանդոնը վեպում՝ ոչ ազդեցիկ արտաքինով, բայց հոյակապ բնավորություն ունեցող օրինակ խծառայող կերպարներ են։
Էդվարդ Ֆերրարսը վերջիվերջո ամուսնանում է Էլինորի հետ, երբ իր եղբայրը՝ Ռոբերտ Ֆերրարսը ամուսնանում է Լյուսի Սթիլի՝ իր նախկին սիրեցյալի հետ։


== Ծանոթագրություններ ==
Ռիչֆիլդ (Յուտա)

Ռիչֆիլդ (անգլ.՝ Richfield), քաղաք Յուտա նահանգում (ԱՄՆ)։ Սևիեր շրջանի վարչական կենտրոնն է և շրջանի ամենախոշոր քաղաքը։ Ըստ 2010 թվականի տվյալների` Ռիչֆիլդի բնակչությունը կազմում է 7551 մարդ (նահանգի խոշորագույն քաղաքների ցանկում 71-րդը)։


== Աշխարհագրական դիրք ==

Համաձայն ԱՄՆ-ի բնակչության մարդահամարի բյուրոյի՝ քաղաքն ունի 13,7 կմ² ընդհանուր մակերես։ Քաղաքի միջով անցնում է միջնահանգային I-70 ավտոմայրուղին։


=== Կլիմա ===
Ըստ Կյոպպենի կլիմաների դասակարգման՝ Ռիչֆիլդի կլիման տափաստանային է (BSk): Տարեկան միջին ջերմաստիճանը 4,5 °C է, ամենատաք ամիսը հուլիսն է (միջին ջերմաստիճանը 16,8 °C է), ամենացուրտը՝ հունվարը (միջին ջերմաստիճանը −4,9 °C է)։ Տեղումների տարեկան միջին քանակը 373,4 մմ է։


== Պատմություն ==
1863 թվականի հուլիսին Ջորջ Բինը ուղևորվել է էքսպեդիցիայի դեպի Սևիր գետ՝ բնակության համար նոր վայրեր փնտրելու նպատակով։ Նա գտել է ջրի աղբյուր, որի շուրջն էլ հիմնադրվել է Ռիչֆիլդը։ Քաղաքի անվանումը ընտրվել է ի պատիվ բնակավայրը շրջապատող բերքառատ բնահողերի։ Ռիչֆիլդում առաջին դպրոցը կառուցվել է 1865 թվականին, ապա սկսվել է ամրոցի կառուցումը։ 1865 թվականին հնդիկները ձորում սպանել են երկու աշխատողի, իսկ հետո՝ երեք նորաբնակների, ինչը հանգեցրել է բնակչության տարհանմանը։ 1871 թվականին բնակիչների մեծ մասը վերադարձել է քաղաք։
Ռիչֆիլդը համարվում է կենտրոնական Յուտայի առևտրական և մշակութային կենտրոնը։ Քաղաքում է գտնվում մունիցիպալ օդանավակայանը, հիվանդանոցը։ Այն շրջապատված է ազգային պարկերով՝ Զայոն, Բրայս և Կապիտոլ-Րիֆ։


== Բնակչություն ==
2010 թվականի մարդահամարի տվյալներով՝ Ռիչֆիլդի բնակչությունը կազմել է 7551 մարդ, որոնցից 50 %-ը տղամարդ էր, 50 %-ը՝ կին, քաղաքում եղել է 2553 տնտեսություն, 1871 ընտանիք։ Քաղաքի տարածքում տեղակայված է եղել 2553 շինություն՝ 186,3 շինություն մեկ քառակուսի կիլոմետր տարածքի վրա։ Բնակչության կազմ. սպիտակներ՝ 94,4 %, աֆրոամերիկացիներ՝ 0,3 %, ասիացիներ՝ 0,4 %, բնիկ ամերիկացիներ՝ 1,7 % :
Ըստ 2010 թվականի մարդահամարի՝ քաղաքի բնակչության 32,2 %-ը 18 տարեկանից ցածր էր, 4,6 %-ը՝ 18-21 տարեկան, 50 %-ը՝ 21-65 տարեկան, իսկ 13,2 %-ը՝ 65 և ավելի տարեկան։ Ռիչֆիլդում ամեն 100 կնոջը համապատասխանել է 99,9 տղամարդ, ընդ որում, 100 չափահաս կնոջը՝ 98,7 հասակակից տղամարդ։ Բնկաչության միջին տարիքը կազմել է 30,9։
2553 տնային տնտեսություններից 73,3 %-ը ընտանիքներ են եղել, որոնցից 60,3 %-ը միատեղ բնակվող ամուսնական զույգերն են, 9,0 %-ը կանայք են, որոնք բնակվում են առանց ամուսինների, և 3,9 %-ը տղամարդիկ են, որոնք բնակվում են առանց կանանց։ 26,7 %-ը ընտանիք չի ունեցել։
Միջինում տնային տնտեսություններ վարում էր 2,88 մարդ, իսկ ընտանիքի միջին չափը 3,42 մարդ էր։ Միայնակ բնակվել է բնակչության 23,5 %-ը, 11,0 % կազմել են միայնակ ծեր մարդիկ (65 տարեկանից բարձր)։


== Տնտեսություն ==
2014 թվականին 16 տարեկանից բարձր 5351 մարդուց 2892-ը ունեցել է աշխատանք։ Ընդ որում, տղամարդկանց եկամտի միջնարժեքը կազմել է տարեկան 45 747 ԱՄՆ դոլար, իսկ կանանցը՝ 27 383 դոլար։ 2014 թվականին մեկ ընտանիքի եկամտի միջնարժեքը կազմել է տարեկան 53 972 $, տնային տնտեսությանը՝ 40 500 $, մեկ անձի տարեկան եկամուտը՝ 17 581 $։


== Ծանոթագրություններ ==


== Արտաքին հղումներ ==
Ռիչֆիլդի երկրաբանական տվյալները
Ռիչֆիլդ քաղաքի պաշտոնական կայք
Վերխնեշակարովո

Վերխնեշակարովո (ռուս.՝ Верхнешакарово, բաշկիրերեն՝ Үрге Шәкәр), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Bad Luck Blackie

Bad Luck Blackie («Անհաջողակ սևուկը» կամ «Եթե սև կատուն ճանապարհն է անցնում »), կարճամետրաժ մուլտիպլիկացիոն  կատակերգական ֆիլմ, որը թողարկվել է 1949 թվականին Metro-Goldwyn-Mayer ընկերության կողմից (ռեժիսոր՝ Թեքս Էվերի, պրոդյուսեր՝ Ֆրեդ Կուիմբի, սցենարիստ՝ Ռիչ Հոգան, մուլտիպլիկատորներ՝ Հրանտ Սիմմոնս, Վոլտեր Քլինթոն, Պրեստոն Բլեյր, Լուի Շմիդտ, կոմպոզիտոր՝ Սքոթ Բրեդլի)։
Ըստ մուլտիպլիկացիայի պատմաբան Ջերի Բեկանի տարբերակի՝ մուլտֆիլմը զբաղեցնում է 15-րդ տեղը՝ 50 մեծագույն մուլտֆիլմների շարքում։


== Սյուժե ==
Մուտֆիլմն սկսվում է այն տեսարանից, որտեղ կոպիտ բուլդոգը տանջում է սպիտակ փիսիկին։ Փորձելով փախչել իրեն տանջողից՝ փիսիկը հանդիպում է թափառական սև կատվին, որն առաջարկում է նրան լուծել շան հետ ունեցած խնդիրը (նրա այցեքարտի վրա նշված էր՝ «Bad Luck Company. Paths Crossed — Guaranteed Bad Luck» — «Անհաջողություն» ընկերություն։ Ճանապարհը կտրեցին՝ անհաջողությունը ապահովված է)։ Սև կատուն փիսիկին ցույց է տալիս իր հնարավորությունները՝ մոտեցող բուլդոգի ճանապարհը կտրելով, և հենց այդ պահին շան գլխին ընկնում է ծաղկամանը, և նա ուշագնաց է լինում։Սև կատուն փիսիկին հանձնում է  սուլիչ և ասում է, որ եթե պետք լինի թող ուղղակի սուլի։ Հետո ֆիլմի ընթացքում բուլդոգը բազմիցս փորձում է ազատվել փիսիկից։ Բայց ամեն անգամ նա հասցնում է սուլել, և հենց այդ պահին բուլդոգի ճանապարհը կտրում է սև կատուն, և բուլդոգի հետ տեղի է ունենում ողբերգական անհաջողություն (ավելի հաճախ որևէ ծանր առարկա՝ զնդան կամ սեյֆ է ընկնում նրա գլխին)։
Ֆիլմի ավարտին բուլդոգը սև կատվին ներկում է  սպիտակ գույնով, և անհաջողության ազդեցությունն անհետանում է։ Բայց սպիտակ փիսիկը գալիս է օգնության իր փրկչին՝ ներկվելով սև գույնով և կրկնելով ճանապարհը կտրելու հնարանքը։


== Մշակութային ազդեցություն ==
1952 թվականին  Warner Bros. ստուդիան «Merrie Melodies» շրջանակներում թողարկում է կարճամետրաժ անգլ.՝ Feed the Kitty մուլտֆիլմը, որը հանդիսատեսին ներկայացնում է երկու նոր գործող անձանց՝ Մարկ Անտոնի անվամբ բուլդոգին և Պուսսիֆուտ (անգլ.՝ Pussyfoot) փիսիկին։ Ֆիլմի հիմքում ընկած է ամբողջովին հակառակ իրավիճակը ․ բուլդոգը ընկերացել է փոքրիկ փիսիկի հետ և վերցրել է նրան իր պաշտպանության տակ։
Ֆրանսիական «Օգին և ուտիճները» մուլտֆիլմի «Vendredi 13» սերիան «Bad Luck Blackie» մուլտֆիլմի անմիջական ազդեցությունն է կրում։ Սերիայի գործողությունները տեղի են ունենում ամսի 13-ի չորեքշաբթի օրը։ Ուտիճները, իմանալով, որ սերիալի գլխավոր հերոս Օգին սնահավատ է, նրան հունից հանում են՝ պատճառելով զանազան տհաճություններ։ Սերիայի ավարտին Օգին, սև գույնով ներկվելով, ինքն է հետապնդում իրեն չարչարողներին, և նրանց հետ տեղի են ունենում ողբերգական իրադարձություններ՝ ավարտվելով պահարանի, ավտոբուսի, ծովային նավի, թռչող ափսեի և լուսնի ընկնելով։


== Կարծիքներ ==
Թողարկվել է «MGM/UA Home Video» վիդեոընկերություն կողմից VHS-ում։ Բացի սրանից, հավաքածուում պարունակվում էին նաև այլ կարճամետրաժ մուլտֆիլմեր՝ «Կատուն, որը ատում է մարդկանց» (անգլ.՝ The Cat that Hated People), «Վաղվա օրվա տունը» (անգլ.՝ The House of Tomorrow), «Հոգնած շան պես» (անգլ.՝ Doggone Tired) և ուրիշներ։ ՍՍՀՄ-ում և Ռուսաստանում 1980 և 1990-ական թվականներին տարածվել է Դոխալովի, Օշուռկովի և ուրիշների հեղինակային մենաձայն  թարգմանություններով։


== Ծանոթագրություններ ==


== Արտաքին հղումներ ==
Bad Luck Blackie(անգլ.) ֆիլմը Internet Movie Database կայքում
Մամալիգա (գյուղ, Նովոսելիցայի շրջան)

Մամալիգա (ուկրաիներեն՝ Мамалига), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Մամալիգա գյուղում բնակվում էր 2 589 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունթերհախինգ

Ունթերհախինգ  (գերմ.՝ Unterhaching), կոմունա Գերմանիայում, Բավարիա երկրամասում։ Համայնքում, բացի նույնանուն քաղաքից, այլ բնակավայր ընդգրկված չէ։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 22774 մարդ (2010 թվականի դեկտեմբերի 31-ի տվյալներով)։ Տարածքը 8,73 կմ² է։ Պաշտոնական կոդը՝ 09 1 84 148։


== Քույր քաղաքներ ==
Ունթերհախինգը բարեկամական սերտ կապեր է հաստատել հետևյալ քաղաքների հետ.

 Իսպանիա Ադեխե
 Ավստրիա Բիշոֆսհոֆեն
 Ֆրանսիա Լը Վեզինե
 Անգլիա Ուիթնի
 Լեհաստան Ժիվեց


== Ծանոթագրություններ ==
Սուրբ Լյուդովիկոս արքայի կամուրջը (ֆիլմ, 1929)

Սուրբ Լյուդովիկոս արքայի կամուրջը (անգլ.՝ The Bridge of San Luis Rey), Չարլզ Բրեբինի 1929 թվականի ամերիկական դրաման։


== Սյուժե ==
Դեպքերը տեղի են ունենում XVIII դարում։ 1714 թվականի հուլիսի 20-ին` Կուսկոյի և Լիմայի միջև կառուցվում է բարձր կամուրջ, որը 5 մարդու մահվան պատճառ է դարձել։ Ֆրանցիսկյան միաբանությունը փորձում է պարզել, թե արդյոք 5 մարդկանց մահը Աստծո կամքով է եղել, և ինչու է Աստված հենց այդ մարդկանց ընտրել։


== Մրցանակներ ==
1930 թվականին արժանացել է Օսկար մրցանակին` լավագույն գեղարվեստական-բեմադրվող ֆիլմ անվանակարգում (Սեդրիկ Գիբոնս)։


== Դերերում ==
Լիլի Դամիթա — Կամիլա
Էռնեստ Թորենս — քեռի Պիո
Ռակել Թորես— Պեպիտա
Դոն Ալվարադո— Մանուել
Դունկան Ռենալդո— Էստեբամ
Հենրի Վոլտխոլ — Հայր Ջունիպեր
Միքայել Վավիչ— փոխարքա
Էմիլի Ֆիտցրոյ— Մարկիզա
Ջեյն Վինտոն— տիկին Կառլա
Գ. Տորպե — Ջեյմի
Միթչել Լյուիս — Կապիտան Ալվարադո
Պ. Էլիս— Դոն Վիսենտե
Յուջինի Բեսերեր


== Ծանոթագրություններ ==


== Արտաքին հղումներ ==
The Bridge of San Luis Rey(անգլ.) ֆիլմը Internet Movie Database կայքում
«The Bridge of San Luis Rey»(անգլ.) ֆիլմը Allmovie կայքում:
The Bridge of San Luis Rey at SilentEra
Օրգանիա

Օրգանիա (իսպ.՝ Organyà), մունիցիպալիտետ Իսպանիայում, մտնում է Լիեյդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Ուրժել համայնքի կազմում։ Տարածքը զբաղեցնում է 12.5 կմ2։ Բնակչությունը 942 մարդ (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-04-11 at the Wayback Machine.
Datos generales
Datos estadísticos
Սան Ջորջո դի Պիանո

Սան Ջորջո դի Պիանո (իտալերեն՝ San Giorgio di Piano, էմիլ.-ռոմ.՝ San Zôrz), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 5899 մարդ։ Բնակչության միջին խտությունը՝ 197 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 40016։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Photo Gallery of San Giorgio di Piano Archived 2009-04-11 at the Wayback Machine. (dead link)


== Ծանոթագրություններ ==
Սելեմջա (գետ)

Սելեմջա (ռուս.՝ Селемджа), գետ Ռուսաստանում (Ամուրի մարզ)։


== Աշխարհագրություն ==
Սելեմջա գետը սկիզբ է առնում
Յամ-Ալին և Էզոպ լեռնաշղթաների միացման կետից և թափվում է Զեյա (գետ)։ Գետը պատկանում է Խաղաղ օվկիանոսի ավազանին։ Ակունքը ծովի մակարդակից գտնվում է 1525 մ բարձրության վրա։ Գետի ափին են գտնվում ձախից՝ Ուլմա, Ալդիկոն, Բիսա, աջից՝ Օրլովկա (Մամին), Նորա, Սելիտկան։


== Ջրագրություն ==
Սելեմջա գետի երկարությունը կազմում է 647 կմ, ավազանի մակերեսը 68600 կմ2 է։ Գետի ջրի ծախսը միջինում կազմում է 707 մ3։


== Տես նաև ==
Գետ
Ակունք և Գետաբերան
Բուղաթափա (լեռ, Արսիան)

Անվան այլ կիրառումների համար տե՛ս՝ Բուղաթափա (այլ կիրառումներ)Բուղաթափա, լեռ Հայկական լեռնաշխարհում, Արսիան-Սողանլուի լեռներում, Կարսի մարզի Արդահանի օկրուգում։ Բարձր ծովի մակերևույթից՝ մոտ 1000 մետր։


== Ծանոթագրություններ ==
Կոկարևկա (գյուղ, Արզամասկի շրջան)

Կոկարևկա (ռուս.՝ Кокаревка), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Fun to the World

Fun to the World, հարավկորեական գըրլ բենդ MOMOLAND-ի չորրորդ մինի ալբոմը։ Այն թողարկվել է 2018 թվականի հունիսի 26-ին` MLD Entertainment լեյբլով և տարածվել է Loen Entertainment ընկերության միջոցով։ Ալբոմը պարունակում է հինգ երգ, ներառյալ գլխավոր «Baam» երգը, ինչպես նաև նրա գործիքավորված տարբերակը։


== Ռելիզ ==
Ալբոմը թողարկվել է 2018 թվականի հունիսի 26-ին` մի քանի երաժշտական պորտալների միջոցով, ներառյալ MelOn-ը և iTunes-ը։


== Կոմերցիոն հաջողություն ==
Ալբոմը դեբյուտվել է և հասել է Gaon ալբոմների հիթ-շքերթի 6-րդ հորիզոնականին 2018 թվականի հունիսի 30-ին։
Ալբոմը դարձավ 20-րդ ամենավաճառվող ալբոմը 2018 թվականի հունիսին` 9 347 վաճառված ֆիզիկական օրինակով։ 2018 թվականի օգոստոսի դրությամբ վաճառվել է ավելի քան 14,498 պատճե։


== Տրեկ-լիստ ==


== Չարթեր ==


== Ծանոթագրություններ ==
Սավչինո (գյուղ, Կռիժոպոլի շրջան)

Սավչինո (ուկրաիներեն՝ Савчине), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1700 թվականին։
2001 թվականի տվյալներով Սավչինո գյուղում բնակվում էր 511 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 317,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (200301-200400)

Աստերոիդների ցանկ (200201-200300)  • Աստերոիդների ցանկ  • Աստերոիդների ցանկ (200401-200500)
 Աստերոիդների ցանկ (200201-200300)  • Աստերոիդների ցանկ  • Աստերոիդների ցանկ (200401-200500)
Բուրջիո

Բուրջիո (իտալերեն՝ Burgio), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 3158 մարդ, բնակչության խտությունը կազմում է 75 մարդ/կմ²։ Զբաղեցնում է 42 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0925։
Քաղաքի հովանավորն է՝ Անտոն Մեծը։ Քաղաքի տոնը նշվում է հունվարի 17-ին։


== Ժողովրդագրություն ==
Բնակչության աճը


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
ՀՀ ԱՆ անձնական տվյալների պաշտպանության գործակալություն

Անձնական տվյալների պաշտպանության գործակալություն, Հայաստանի Արդարադատության նախարարության աշխատակազմի Անձնական տվյալների պաշտպանության գործակալությունը ստեղծվել է 2015 թվականի հոկտեմբերի 9-ին՝ Հայաստանի Կառավարության 2015 թվականի հուլիսի 2-ի N 734-Ն-ի որոշմամբ։
Հայաստանի վարչապետ՝ Հովիկ Աբրահամյանի 2015 թվականի հոկտեմբերի 9-ի որոշմամբ Շուշան Դոյդոյանը նշանակվել է Անձնական տվյալների պաշտպանության գործակալության պետ՝ 5 տարի ժամկետով։ 
Գործակալության գործառույթները սահմանվում են Անձնական տվյալների պաշտպանության մասին Հայաստանի Հանրապետության օրենքի Հոդված 24-ում։


== Լիազորություններ ==
Անձնական տվյալների պաշտպանության գործակալության լիազորություններն են՝ 

ստուգել իր նախաձեռնությամբ կամ համապատասխան դիմումի հիման վրա անձնական տվյալների մշակման համապատասխանությունը Անձնական տվյալների պաշտպանության մասին օրենքի պահանջներին,
օրենքի պահանջների խախտման դեպքում կիրառել վարչական պատասխանատվության միջոցներ,
պահանջել արգելափակել, կասեցնել կամ դադարեցնել օրենքի պահանջները խախտող անձնական տվյալների մշակումը,
օրենքով նախատեսված հիմքերի առկայության դեպքում մշակողից պահանջել անձնական տվյալների ուղղում, փոփոխում, ուղեփակում կամ ոչնչացում,
անձնական տվյալներ մշակելու վերաբերյալ մշակողի ծանուցման ուսումնասիրության արդյունքում ամբողջությամբ կամ մասամբ արգելել անձնական տվյալների մշակումը,
վարել անձնական տվյալներ մշակողների ռեեստր,
իրավաբանական անձանց անձնական տվյալներ մշակող էլեկտրոնային համակարգերը ճանաչել բավարար պաշտպանության մակարդակ ունեցող և դրանք ներառել ռեեստրում,
ստուգել տվյալներ մշակելու համար օգտագործվող սարքերը և փաստաթղթերը, այդ թվում՝ առկա տվյալները և համակարգչային ծրագրերը,
օրենքով նախատեսված դեպքերում դիմել դատարան,
իրականացնել օրենքով սահմանված այլ լիազորություններ,
պահպանել իր գործունեության ընթացքում իրեն վստահված կամ հայտնի դարձած անձնականտվյալների գաղտնիությունը,
ապահովել տվյալների սուբյեկտի իրավունքների պաշտպանությունը,
քննել անձնական տվյալների մշակմանը վերաբերող հարցերով ֆիզիկական անձանց դիմումները և իր լիազորությունների սահմաններում ընդունել որոշումներ,
տարեկան մեկ անգամ ներկայացնել հրապարակային հաշվետվություն՝ անձնական տվյալների պաշտպանության բնագավառում առկա իրավիճակի և նախորդ տարվա գործունեության վերաբերյալ,
կատարել հետազոտություններ և մշակողների դիմումների կամ լուսաբանումների հիման վրա տալ տվյալներ մշակելու վերաբերյալ խորհրդատվություն կամ տեղեկացնել անձնական տվյալներ մշակելու վերաբերյալ լավագույն փորձի մասին,
իրավապահ մարմիններին հաղորդում ներկայացնել իր գործունեության ընթացքում քրեաիրավական բնույթի խախտումների վերաբերյալ կասկածներ ի հայտ գալու դեպքում։


== Արտաքին հղումներ ==
Հայաստանի Հանրապետության Արդարադատության Նախարարություն


== Աղբյուրներ ==
- Personal Data Protection Agency


== Ծանոթագրություններ ==
Բոլշայա Իգնատովկա

Բոլշայա Իգնատովկա (ռուս.՝ Большая Игнатовка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուղանլը (Զանգելանի շրջան, Հաջալին)

Մուղանլը, գյուղ Արևելյան Հայաստանի Ելիզավետպոլի նահանգի Զանգեզուրի գավառի տարածքում։


== Պատմություն ==
Սովետական տարիներին գյուղն ընդգրկվել է Ադրբեջանական ՍՍՀ-ի Զանգելանի շրջանի Հաջալինի գյուղսովետի մեջ։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Էմանուել Սաես

Էմանուել Սաես (անգլ.՝ Emmanuel Saez, նոյեմբերի 26, 1972(1972-11-26), Իսպանիա), ֆրանսիացի և ամերիկացի տնտեսագետ, հարկային քաղաքականության և անհավասարության մասնագետ։ Բերքլիի Կալիֆորնիա համալսարանի պրոֆեսոր և արդար աճի կենտրոնի տնօրեն։ 2010 թվականին Արվեստների և գիտությունների ամերիկյան ակադեմիայի անդամ։


== Կենսագրություն ==
Էմանուել Սաեսը  1994 թվականին ավարտել է Փարիզի բարձրագույն ավագ դպրոցի բակալավրի աստիճանը։ Սովորել է մաթեմատիկա և տնտեսագիտություն։ 1996 թվականին Փարիզում ստացել է տնտեսագիտության մագիստրոսի կոչում։ Տնտեսագիտության թեկնածուի կոչումը ստացել է Մասաչուսեթսի համալսարանում 1999 թվականին։ 1999-2002 թվականներին եղել է Հարվարդի ասիստենտ։ 


== Գործունեություն ==
Էմանուել Սաեսը 2002 թվականից աշխատում է Բերքլիի Կալիֆորնիայի համալսարանում (ասիստենտ, 2003 թվականից դոցենտ, 2005 թվականից տնտեսագիտության պրոֆեսոր), որտեղ այժմ հանդիսանում է տնտեսագիտության անվանակոչ պրոֆեսոր, արդար աճի կենտրոնի տնօրեն։ Նա համագործակցել է Թոմաս Պիկետիի և Գաբրիել Զուկմանի հետ՝ անդրադառնալով այնպիսի թեմաների, ինչպիսիք են հարստության և եկամտի անհավասարությունը, կապիտալի եկամտահարկը և կենսաթոշակը։ Հարստության և եկամուտների անհավասարության վերաբերյալ Սաեսի հետազոտությունը հիմնականում կենտրոնացել է հարստության և եկամտի բաշխման վերևում գտնվող տնային տնտեսությունների վրա, որոնք կազմում են ԱՄՆ հարկային բազայի զգալի մասը։ Սաեսը հարուստների համար առաջարկում է շատ ավելի բարձր (սահմանային) հարկեր՝ մինչև 70% կամ 90%։ Սաեսը Հանրային տնտեսագիտության ամսագրի խմբագիր էր։ 2009 թվականին նա ստացել է հեղինակավոր Ջոն-Բեյթս-Քլարկ մեդալ, որը շնորհվել է Ամերիկյան տնտեսական ասոցիացիայի կողմից «մինչև քառասուն տարեկան ամերիկացի տնտեսագետին, ով նշանակալի ներդրում է ունեցել տնտեսական մտքի և գիտելիքի մեջ»։ 2010 թվականին ֆրանսիացի տնտեսագետների կողմից ստացել է Ֆրանսիայի լավագույն երիտասարդ տնտեսագետի մրցանակ։


== Պարգևներ ==
2002 թվական, Ազգային գիտական ​​հիմնադրամի կարիերա մրցանակ
2003 թվական, Սլոանի կրթաթոշակ
2006 թվական, Դագ Պուրվիսի հուշամրցանակ
2009 թվական, Ջոն Բեյթս Քլարկ մեդալ
2010 թվական, Կրթաթոշակ Մակ Արթուր
2010 թվական, Ֆրանսիայի լավագույն երիտասարդ տնտեսագետի մրցանակ
2014 թվական, Ռեկտենվալդի մրցանակ
2014 թվական, Ջոն ֆոն Նեյմանի մրցանակ
2019 թվական, Հարվարդի համալսարանի պատվավոր դոկտորի կոչում


== Ստեղծագործություն ==
Становимся еще богаче: эволюция большого дохода в США (с учетом расчетных показателей 2009 и 2010 годов) Gefter.ru


== Ծանոթագրություններ ==


== Արտաքին հղումներ ==
[1], [2], [3]
Faculty profile: Emmanuel Saez on Why Inequality Matters
Warren’s ‘wealth tax’ plan relies on findings of Berkeley economists (February 12, 2019)
Թաչովան

Թաչովան, գետ Թուրքիայում, Սև ծովի ավազանում, Իրիս գետի համակարգում։ Հոսում է պատմական Սեբաստիայի նահանգի տարածքով։


== Ծանոթագրություններ ==
Հովհաննես Հովհաննիսյանի տուն-թանգարան

Հովհաննես Հովհաննիսյանի տուն-թանգարան, գործում է որպես Եղիշե Չարենցի անվան գրականության և արվեստի թանգարանի մասնաճյուղ 1948 թվականից։Թանգարանը գտնվում է Էջմիածնում, այն տանը, որտեղ երկար տարիներ ապրել և ստեղծագործել է բանաստեղծ Հովհաննես Հովհաննիսյանը։ Թանգարանն ընդգրկված է Վաղարշապատի պատմության և մշակույթի անշարժ հուշարձանների ցանկում։


== Պատմություն ==
Տունը Հովհաննես Հովհաննիսյանի տուն-թանգարանի է վերածվել Էջմիածնի քաղաքային խորհրդի գործադիր կոմիտեի որոշմամբ 1948 թվականի փետրվարի 9-ին բանաստեղծի դստեր և թանգարանի առաջին տնօրեն Եվա Հովհաննիսյանի ջանքերով։
Բանաստեղծի հայրական տունը պահպանված է նույնությամբ, միայն արտաքուստ երեսպատված է հայկական տուֆաշերտով։ Այն 1.5 հարկանի 215 քմ շինություն է, ունի չորս սենյակ, միջանցք, խոհանոց, ընդարձակ պատշգամբ, նկուղներ, որտեղ պահվել են Արարատյան դաշտի բարիքները։
Մյուս երկու սենյակներում ցուցադրված են գրողի գրական-հասարակական, մանկավարժական գործունեությանը վերաբերող փաստաթղթեր, երկերի հրատարակություններ, կյանքին ու գործին նվիրված ուսումնասիրություններ, լուսանկարներ, իրեր։ Տան պարտեզում կանգնեցված է գրողի կիսանդրին (քանդակագործ՝ Ղուկաս Չուբարյան)։
1978 թ. թանգարանը մասնակի վերանորոգվել է, 2011 թ. լիովին հիմնանորոգվել է Էջմիածնի քաղաքապետ Կարեն Գրիգորյանի կողմից։


== Ցուցադրություն ==
Թանգարանի սրահներում (աշխատասենյակ, ննջարան, սեղանատուն, հյուրասենյակ) ցուցադրվում և պահոցներում պահվում են մոտ 700 հիմնական նյութեր, որոնք ներկայացնում են Հովհաննես Հովհաննիսյանի կյանքի ուղին, ուսումնառության, գրական, հասարակական և մանկավարժական գործունեության տարիները, նրա երկերի ստեղծման պատմությունը և այլն։ Թանգարանում ցուցադրվում են նաև երկերի հրատարակություններ, լուսանկարներ, անձնական իրեր, բանաստեղծի ինքնագրեր, նրան նվիրված ուսումնասիրություններ, գեղանկարչական աշխատանքներ և այլն։


== Ծանոթագրություններ ==
(8204) Տակեբատակե

(8204) Տակեբատակե (անգլ.՝ Takabatake), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 8-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,095751 ա. մ., առավելագույնը մոտենում է 2,7409 ա. մ. հեռավորության վրա և հեռանում 3,4506 ա. մ.։ Արեգակի շուրջ մեկ ամբողջական պտույտ է կատարում 1989,52 երկրային օրվա ընթացքում, իր ուղեծրով շարժվելով միջինում 0,180949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8204) Տակեբատակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Dum vivimus vivamus

Dum vivimus vivamus, լատիներեն արտահայտություն, որը նշանակում է «Քանի կանք, եկեք ապրենք» ։ Այն հաճախ ընդունվում է որպես էպիկուրյան հռչակագիր։
Լատիներեն այս արտահայտությունը Ֆիլիպ Դոդրիջի զինանշանի կարգախոսն էր։


== Օգտագործում ==
Այն հանդիսանում է Հարվարդի Պորչելիանի ակումբի կարգախոսը։ Էմիլի Դիքինսոնը այս արտահայտությունը օգտագործել է 1852 թվականին Ուիլյամ Հոուլանդին գրված վալենտինի յուրօրինակ նամակի մեջ, որը հետագայում հրապարակվել է «Springfield Daily Republic» ամսագրում։

Արտահայտությունը դաջված է Անգլիայի ֆուտբոլի ազգային հավաքականի կիսապաշտպան Դելե Ալիի ծոծրակին։


== Ծանոթագրություններ ==
Յուլիա Լիպնիցկայա

Յուլիա Վյաչեսլավի Լիպնիցկայա (ռուս.՝ Ю́лия Вячесла́вовна Липни́цкая; հունիսի 5, 1998 (24 տարեկան), Եկատերինբուրգ, ՌԴ), ռուս գեղասահորդուհի, հասակը 158 սմ է։
Դարձել է 2014 թ. Ձմեռային Օլիմպիական խաղերի չեմպիոն, Եվրոպայի 2014 թ. չեմպիոն, պատանիների 2012 թ. աշխարհի չեմպիոն և 2013 թ. փոխչեմպիոն, 2012 և 2014 թթ. Ռուսաստանի առաջնության արծաթե մեդալակիր, 2012 թ. ՌԴ պատանիների առաջնության հաղթող։
2014 թ. փետրվարի 10-ից՝ ՌԴ սպորտի վարպետ, 2014 թ. փետրվար ամսվա դրությամբ չմշկասահորդների միջազգային ֆեդերացիայի վարկանիշային ցանկում 3-րդն է։
Յուլիա Լիպեցկայան թիմային մրցակարգով դառնալով օլիմպիական չեմպիոն գեղասահքում՝ գերազանցեց 1998 թ. ամերիկացի գեղասահորդուհի Տարա Լիպինսկիի այսպես ասած «տարիքային ռեկորդը». Յուլիան չեմպիոն դառնալու պահին 15 տարեկան 4 ամսական և 5 օրական էր։


== Ծանոթագրություններ ==


== Արտաքին հղումներ ==
Չմշկասահորդների միջազգային ֆեդերացիայի կայքում
Յուլիա Լիպնիցկայաի մասին Archived 2014-03-10 at the Wayback Machine.
Տեմյասովո

Տեմյասովո (ռուս.՝ Темясово, բաշկիրերեն՝ Темәс), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3920 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեղամ Մալխասյան

Գեղամ Մալխասի Մալխասյան (մարտի 8, 1958(1958-03-08), Վեդի, Հայկական ԽՍՀ, ԽՍՀՄ - օգոստոսի 19, 2006(2006-08-19), Վեդի, Արարատի մարզ, Հայաստան), հայ նկարիչ։
Նկարիչ Արման Մալխասյանի հայրն է։


== Կենսագրություն ==
1971-1975 թվականներին սովորել է Վեդու գեղարվեստի դպրոցում
1975-1981 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում
1977-1979 թվականներին ծառայել է Խորհրդային բանակում
1981-1983 թվականներին նկարչություն է դասավանդել Արարատի մարզի Նոր կյանք գյուղի դպրոցում
1983-1988 թվականներին սովորել է Երևանի գեղարվեստա-թատերական ինստիտուտի գրաֆիկայի բաժնում (դիպլոմային աշխատանքի թեման է եղել Պարույր Սևակի «Անլռելի Զանգակատունը»)
1989 թվականին որակավորման դասընթացներ է անցել Վիլնյուսի գեղարվեստի ինստիտուտում
1989 թվականից նկարչություն է դասավանդել Վեդու գեղարվեստի դպրոցում
1997 թվականին «Արարատ լեռը մեր աչքերով» ցուցահանդես-մրցույթում արժանացել է 1-ին մրցանակի
1999 թվականից եղել է Հայաստանի նկարիչների միության անդամ
2013 թվականին Գեղամ Մալխասյանի հիշատակին նկարահանվել է «Գեղամ Մալխասյան» ֆիլմը


== Ցուցահանդեսներ ==
2000 թվականին Արարատ
2001 թվականին Արտաշատ
2001 թվականին Տալլին, Էստոնիա
2002 թվականին Վեդու քաղաքապետարանի ցուցասրահում բացվեց Գեղամ Մալխասյանի աշակերտների ցուցահանդեսը
2004 թվականին «Քաոս և կարգ» ցուցահանդես, Գեղարվեստի ակադեմիայի ցուցասրահ


== Մեջբերումներ Գեղամ Մալխասյանի մասին ==
«Նա մենակ է, նա քաոսի մեջ է, մի օր կփարատվի քաոսը և կճառագի լույսը»։
Արմինե Կալենց

ՀԽՍՀ վաստակավոր նկարիչ


== Աղբյուրներ ==
Կատալոգ, Գեղամ, գրաֆիկա, 2004


== Պատկերասրահ ==

		
		
		
		
		
		


== Ծանոթագրություններ ==
Ազատ տնտեսական գոտի

Ազատ տնտեսական գոտի, որևէ պետության մեջ առանձնացված տարածք, որտեղ այդ պետության և օտարերկրյա ձեռնարկատերերին ու ներդրողներին թույլատրվում է տվյալ պետության այլ տարածքի համեմատ առավել ազատ պայմաններով ծավալել տնտեսական (արտադրություն, առևտուր, գույքի ձեռքբերում և այլն) գործունեություն։ Դրա համար ստեղծվում են բարենպաստ պայմաններ՝ օրենսդրական, հարկային, վարձակալման և այլն։
Աստերոիդների ցանկ (75401-75500)

Աստերոիդների ցանկ (75301-75400)  • Աստերոիդների ցանկ  • Աստերոիդների ցանկ (75501-75600)
 Աստերոիդների ցանկ (75301-75400)  • Աստերոիդների ցանկ  • Աստերոիդների ցանկ (75501-75600)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Տիշենկովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ՏիշենկովկաՏիշենկովկա (ուկրաիներեն՝ Тишенківка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1834 թվականին։
2001 թվականի տվյալներով Տիշենկովկա գյուղում բնակվում էր 478 մարդ։ Բնակավայրը զբաղեցնում է 2726 կմ² տարածք։ Բնակչության խտությունը կազմում էր 175,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմետ շրջան (Այովա)

Էմետ շրջան (անգլ.՝ Emmet County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.026 կմ² է, բնակչությունը՝ 10.302 մարդ (2010 թ. տվյալներով)։ Շրջկենտրոնն է Էսթերվիլ բնակավայրը։ Կազմավորվել է 1851 թ.։
Տրուդոլյուբովկա (գյուղ, Կոլոմակի շրջան)

Անվան այլ կիրառումների համար տե՛ս՝ ՏրուդոլյուբովկաՏրուդոլյուբովկա (ուկրաիներեն՝ Трудолюбівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Տրուդոլյուբովկա գյուղում բնակվում էր 43 մարդ։ Բնակավայրը զբաղեցնում է 0,47 կմ² տարածք։ Բնակչության խտությունը կազմում էր 91,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռադաշկովիչի

Ռադաշկովիչի (բելառուս․՝ Радашко́вічы), քաղաքատիպ ավան Բելառուսում՝ Մինսկի մարզի Մոլոդեչենսկի շրջանում։ Զբաղեցնում է   7,015 քառակուսի կիլոմետր տարածք։ Բնակչության թվաքանակը 2016 թվականի հունվարի 1-ի տվյալներով եղել է 5.789: Բնակավայրի փոստային ցուցիչը (ինդեքսը)՝  222322:
Ռադաշկովիչին նույնանուն շրջանի վարչական կենտրոնն է։ Այդ շրջանում է գտնվում Վիլյա-Մինսկյան ջրային համակարգի ջրբաժանը։
Բնակավայրը պատմական փաստաթղթերում առաջին անգամ հիշատակվել է 1447 թվականին՝ սբ. Երրորդության կոստյոլի (եկեղեցու) հիմնադրման կապակցությամբ։


== Ժողովրդագրություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Молодечненский райисполком Archived 2021-03-06 at the Wayback Machine.
Населённые пункты Республики Беларусь
Герб Радышковичей
«Радошковичи»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կադոշկինսկի շրջան

Կադոշկինսկի շրջան (ռուս.՝ Кадошкинский район Мордовии, մոկշ.՝ Кадажень аймак), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1991 թվականին։ Վարչական կենտրոնը՝ Կադոշկինո։


== Աշխարհագրություն ==
Շրջանի տարածքի մակերեսը կազմում է 618,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7970 մարդ։ Բնակչության խտությունը կազմում էր 12,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)